el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el en el el el el el en en el el el en el el el el el el el el en el el el el en el el el en el el
Disclaimer: Αυτά τα previews είναι κείμενα που ανεβάζω στο φόρουμ από το 2017 κάθε αγωνιστική, ώστε να έχουμε ένα thread για να συζητάμε τα τεκταινόμενα κάθε εβδομάδας. Τα παιδιά εκεί θεώρησαν ότι είναι ιδιαίτερα επιτυχημένα, και πρότειναν να ανέβουν εδώ. Με έπεισαν, και τα δίνω και σε εσάς. Το χούμορ μου είναι κάτι που δεν πρόκειται να αλλάξω, οπότε αν σας ενοχλεί, μην το διαβάσετε. Αν και καλό είναι να γελάτε και λίγο με τις ομάδες σας!
Α και μπείτε στο φόρουμ. Ειλικρινά. Χάνετε.
Έφυγε ο Jay Gruden από τους Washington Washingtons! Oι Browns κατάφεραν ακόμα και με τον Odell Beckham Jr. να δείχνουν πάλι Browns, κι ακόμα χειρότεροι από πέρσι! Εκεί που λέγαμε ότι οι Giants έκαναν τη γκάφα της χρονιάς, βλέπουμε να παιρνάνε μία χαρά (ε, περίπου) με τον Jabrill Peppers! Οι Jets είναι χωρίς νίκη, οι Bengals το ίδιο, κι έχουμε επιστρέψει στην κανονικότητα του προγράμματος που ξέραμε τόσα χρόνια.
Εντωμεταξύ, νομίζω το έχω ξαναπεί: είναι τρομερά δύσκολο να είσαι τόσο κακός σε αυτό το άθλημα. Δεν είναι κολλέγιο, που δεν πληρώνεται κανείς και οι φοιτητές πάνε μόνο στα καλύτερα και πιο διαφημισμένα κολλέγια, με αποτέλεσμα να γέρνει η αγάπη προς τα κοινώς μεγάλα σχολεία. Εδώ έχουν draft, salary cap, free agency, πιθανότητες για rebuild κι ανασυγκρότηση, και παρόλα αυτά παραμένουν κακές ομάδες. Αυτό μεταφράζεται σε χάλια προσέγγιση, μηδαμινό πλάνο και πλήρης αποτυχία του front office. Kαι τι κάνουν, διώχνουν τους προπονητές. Αν μετά από μία δεκαετία και βάλε δεν έχεις γίνει τουλάχιστον τρεις φορές division champion, διώξε τους όλους. Δε γίνεται αλλιώς.
Λοιπόν, φεύγω από τη μιζέρια και πάω στο ψητό. Έχει τρομερά ωραία ματς αυτή την αγωνιστική, τα περισσότερα στο slot των 20:00, κι ένα πολύ ωραίο τα ξημερώματα Τρίτης. Κυριακή λογικά θα κοιμηθείτε μετά το 49ers @ Rams, οπότε κλείνουμε όμορφα και ξεκούραστα. Ώρα να σας διαλέξω τα τρία καλύτερα ματς.
Οι Chiefs, στο draft του 2017, αντάλλαξαν picks για να ανέβουν στη δέκατη θέση για να αρπάξουν τον Patrick Mahomes, ενώ είχαν ακόμα τον Alex Smith, και το μέλλον τους δικαίωσε με το παραπάνω.
Οι Texans θα διάλεγαν τον δικό τους franchise quarterback δύο picks αργότερα, τον νεαρό Deshaun Watson, και παρόλες τις τρανταχτές αδυναμίες της offensive line (τι πράγμα αυτό με την AFC South, να αφήνουν τους QB τους να πεθαίνουν;), έχει παρουσιαστεί αξιοπρεπώς και τους έχει οδηγήσει και σε playoffs.
Aς σας βάλω και μία σύγκριση να δείτε τι έχουν κάνει έκτοτε.
Σχεδόν ίδια, έτσι; Και παρακαλώ, δώστε έμφαση στον αριθμό sacks που έχουν υποστεί οι δυο τους. Ο Mahomes, σε ίδιο χρονικό διάστημα, έχει σχεδόν το ⅓ των sacks, αλλά παρόλα αυτά ο Watson αποδίδει. Η μεγαλύτερή τους διαφορά, αν θέλετε, είναι στα playoffs… αλλά εδώ δεν είναι playoffs. Oι Colts κατάφεραν την προηγούμενη εβδομάδα να αποκαλύψουν τις αδυναμίες των Chiefs, μες στο Κάνσας, και να κάνουν τον Mahomes να φανεί τρωτός. Μεγάλο ματς, και με τις θέσεις των ομάδων στη division, η νίκη είναι must. Είμαστε έκτη εβδομάδα πλέον, και τώρα οι ήττες μετράνε. Ειδικά για Chiefs, που παίζουν και ματς νωρίς νωρίς την Πέμπτη.
Ώρα να αποδείξουν ποια ομάδα έκανε τη σωστ(οτερ)η κίνηση τον Απρίλη του 2017.
Mην γελάτε με τον μουστακαλή. Τα στατιστικά του είναι από τα καλύτερα της σεζόν μεταξύ rookie και back up quarterbacks. Σε clean pocket σφάζει (75,2% completion, 6 touchdowns, 1 interception), αλλά κι υπό πίεση παραμένει οξυδερκής, κινητικός, και επεκτείνει τα plays. Θυμίζει έναν νοτιότερο, Carson Wentz των φτωχών. Οι Jaguars έχασαν το προηγούμενο ματς λόγω του ότι ο McCaffrey τρελάθηκε στα carries, και πήρε το παιχνίδι πάνω του, αλλά μπορούσαν να το διεκδικήσουν.
Όταν ο Teddy Bridgewater πήρε τα ηνία των Saints, έλεγα ότι αν κάνει ένα 3 – 3 μέχρι να γυρίσει ο Drew Brees, θα ήταν ευχής έργο. Μέχρι στιγμής, έχει ήδη σημειώσει τρεις νίκες, και ενδέχεται να πάρει και τέταρτη (με Cardinals). Είναι νίκη που σίγουρα θέλουν, καθώς ο divisional αγώνας στην Αγγλία θα φέρει μία ομάδα εκ των δύο πολύ κοντά τους για να παραμείνουν χαλαροί.
Είναι ένα ματς back up quarterbacks, αλλά οι διαφορές είναι εμφανείς. Ο ένας έχει ήδη ένα καλό σύνολο, ο άλλος το βοήθησε να γίνει. Καλή άμυνα οι Saints, μέτρια άμυνα οι Jaguars. Alvin Kamara στη Νέα Ορλεάνη, Leonard Fournette στο Jacksonville. Η τράπουλα είναι στιβαγμένη υπέρ των Saints, αλλά μην απορήσετε αν κριθεί στην κόψη.
Μεγάλο ματς Δευτέρας. Επιτέλους, έχουμε ένα ματς Δευτέρας που αξίζει να θεωρήσετε το ξενύχτι. Οι Lions έχουν ελπίδες για νίκη στο Lambeau. Διαβάστε το πάλι, γιατί το εννοώ. Έρχονται από bye week, o Patricia θα έχει μελετήσει τους Packers, και με την ήττα των Bears, ο δρόμος για wild card είναι ορθάνοιχτος.
Δυστυχώς ή ευτυχώς, το ίδιο ισχύει και για τους Packers. Μεσουρανούν της NFC North, κι ένας divisional αγώνας είναι πάσης σημασίας, μετά από την πρώτη νίκη ενάντια στους Bears στην αρχή της σεζόν. Με ματς όπως των Chiefs, των Panthers και των 49ers να ακολουθούν, όλα τα ντέρμπι της NFC είναι σημαντικά. Μετά από την ήττα από τους Eagles, η front seven έχει να αποδείξει ότι μπορεί να αντεπεξέλθει ενάντια στο rushing, αλλά και να βοηθήσουν τον A. Rodgers να επιβιώσει σε έναν κόσμο χωρίς τον Davante Adams. Αν και, κάποτε, τα είχε καταφέρει με μία… προσευχή.
Lions φίλαθλοι, απομακρυνθείτε, η φωτογραφία μπορεί να προκαλέσει οργή, ίλιγγο, καρδιοχτύπι και γενικότερα συμπτώματα παροξυσμού.
Bold Bet α λα Παρασκευάς της εβδομάδας
Nίκη Lions με χάντικαπ (ρεκόρ 1 – 2)
Αλήτες Giants! Σιχαμένοι! Κόμπρες Νεοϋρκέζοι, ποιος έχασε την τσίπα για να τη βρείτε εσείς. Vikings, Giants, Cousins, Jones, ούνα φάτσα ούνα ράτσα. Να πάνε να πνιγούν οι φανφάρες. Πάμε σε ομάδα από βιομηχανική περιοχή, με τσαγανό, με αιλουροϊδές για σύμβολο, με μπουλούκο για quarterback. Εμείς οι τροφαντοί είμαστε ανώτερο είδος, αντέχει στα δύσκολα. Ποιος χλεχλές είναι αυτός ο Ρότζερς; Καλιφορνέζος, άτιμη φάρα, εμ σου κλέβουν τη γκόμενα, εμ κλαίγονται μετά.
Από εμένα και το NFLGreece, σας ευχόμαστε καλή αγωνιστική!
Previous Post Τα ματς της εβδομάδας: Week 5
Next Post Τα ματς της εβδομάδας: Week 7
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.